«Հրապարակը» գրում է. Նախկին ոստիկանապետ գեներալ-լեյտենանտ Հունան Պողոսյանի՝ Սյունիքի մարզպետ նշանակվելու փաստը միարժեք ընկալում չի գտնում հանրության շրջանում։ Հունան Պողոսյանը 2008-ից մինչև հեղափոխությունը զբաղեցրել է ոստիկանության պետի տեղակալի պաշտոնը ու հաճախ եղել է ընդդիմության դեմ պայքարի առաջնագծում, երեկվանից քննարկվում է նաեւ նրա հարստությունը, կոռուպցիոն մեղադրանքներ են հնչում, հարցադրումներ, թե ինչ միջոցներով է գեներալի որդին 100 հազար դոլարանոց ավտոմեքենա վարում։ Մյուս կողմը՝ «հեղափոխականները», պաշտպանում են այս նշանակումը՝ հակադարձելով, թե Պողոսյանը սերտ կապ չի ունեցել նախկինների հետ, նա կատարել է իր աշխատանքը եւ համակարգի բանիմաց ոստիկաններից էր։ Սակայն համացանցում լայն տարածում գտած այս լուսանկարից պարզ երեւում է, որ Պողոսյանը նախորդ իշխանության քրեական տարրերի հետ առավել քան մտերիմ հարաբերությունների մեջ է եղել։